b'\n_START_ARTICLE_\nBattista Malatesta\n_START_SECTION_\nVida\n_START_PARAGRAPH_\nBaptista Malatesta era filla d\'Antonio II da Montefeltro, comte d\'Urbino, i n\xc3\xa9ta de Federico II da Montefeltro. El 14 de juny de 1405 va contraure matrimoni amb Galeazzo Malatesta, hereu del senyoriu de Pesaro. Galeazzo va comen\xc3\xa7ar a governar el 1429 per\xc3\xb2 fou tan odiat com a governant, que el 1431, despr\xc3\xa9s de dos anys en el poder, el van foragitar de la seva ciutat. La seva esposa va trobar refugi a la seva antiga casa d\'Urbino. Durant vint anys ella va viure una vida apartada. En morir el 1488, era germana de l\'orde francisc\xc3\xa0\xc2\xa0Santa Clara.\n_START_SECTION_\nDe studiis et litteris\n_START_PARAGRAPH_\nBaptista era una dona instru\xc3\xafda de l\'aristocr\xc3\xa0cia, que havia estudiat filosofia i idiomes, i era poetessa i oradora. S\'escrivia amb altres erudits de la seva \xc3\xa8poca, com per exemple Leonardo Bruni. La carta de Bruni a Baptista Malatesta de Montefeltro, titulada De studiis et litteris, va ser escrita al comen\xc3\xa7ament del segle XV (en 1424). Bruni hi descriu un curr\xc3\xadculum d\'estudis adequat per a les dones, il\xc2\xb7lustrant la creen\xc3\xa7a, que havien sostingut els humanistes del Renaixement, que era "valu\xc3\xb3s que homes i dones sense distincions" seguissin estudis cl\xc3\xa0ssics. De studiis et litteris \xc3\xa9s el primer exemple conegut d\'un di\xc3\xa0leg humanista entre g\xc3\xa8neres sobre l\'educaci\xc3\xb3 de la dona._NEWLINE_Battista va saludar l\'emperador Segismund de Luxemburg al seu pas per Urbino el 1433, amb una oraci\xc3\xb3 en llat\xc3\xad, la qual \xc3\xa0dhuc mig segle despr\xc3\xa9s va ser considerada digna de quedar registrada en els papers.'